કાશ્મીરના બરફીલા પહાડોમાં સૈનિકોની ટુકડી સાથે પુલ પર સૌથી આગળ એક વ્યક્તિ હાથમાં તિરંગો લઈને ચાલી રહી છે, આ ડાયલૉગ બોલતાં પહેલાં જ તે વ્યક્તિ પર ઉગ્રવાદીઓ ગોળીબાર કરે છે.

સૈનિકો તેના જવાબમાં કાર્યવાહી કરે છે, તે વ્યક્તિ ઘૂંટણ પર બેસી જાય છે, પણ તિરંગાને ઝૂકવા દેતી નથી.

આ અઢી મિનિટના ફિલ્મી ટ્રેલરનો સૌથી દમદાર સીન છે. હાથમાં ધ્વજ ઉઠાવેલી તે વ્યક્તિ વડા પ્રધાન નરેન્દ્ર મોદી છે. સામાન્ય ચૂંટણી પહેલાં જ આ ફિલ્મે દેશમાં રાજનૈતિક તોફાન મચાવી દીધું છે.

લોકસભાની ચૂંટણીઓના પ્રથમ ચરણના મતદાન પહેલાં જ વડા પ્રધાન મોદીની  બાયૉપિક 'પીએમ નરેન્દ્ર મોદી' સિનેમાઘરોમાં રિલીઝ કરવામાં આવશે.

5 એપ્રિલે તેની રિલીઝ ડેટ રાખવામાં આવી છે. આ પહેલાં વિપક્ષ કૉંગ્રેસે ફિલ્મ રિલીઝ પર આકરો વિરોધ નોંધાવ્યો છે. પાર્ટીનો આક્ષેપ છે કે તેનું નિર્માણ ભાજપે કરાવ્યું છે અને તે પાર્ટીની છીછરી રાજનીતિ દર્શાવે છે.

જોકે, ફિલ્મ સાથે ભારતીય જનતા પાર્ટીને કોઈ સંબંધ નથી પણ તેમાં મોદીનું પાત્ર ભજવી રહેલા વિવેક ઓબેરૉય ભાજપના સમર્થક રહ્યા છે.

આ મહિનાની શરૂઆતમાં ટ્રેલર લૉંચ કરવાના પ્રસંગે એક સવાલના જવાબમાં તેમણે ભાજપના ચૂંટણીના નારા ... બીજા 4000 અક્ષરો માટે લેખ ચાલુ રાખો:
'મોદી હે તો મુમકીન હે' દોહરાવ્યા હતા.

ફિલ્મ પ્રમોશન સાથે સંકળાયેલા ઘણા કાર્યક્રમોમાં ભાજપના વરિષ્ઠ નેતાઓ હાજરી આપતા જણાયા.

ચૂંટણીપંચ તપાસ કરી રહ્યું હતું કે ફિલ્મ રિલીઝથી આચારસંહિતાનું ઉલ્લંઘન થાય છે કે કેમ? 

આજે ચૂંટણીપંચે જાહેરાત કરી છે કે તે ફિલ્મની રિલીઝની તારીખોને અટકાવી ના શકે. 

ફિલ્મના પ્રોડ્યૂસરે પંચને કહ્યું છે કે તેમાં તેમનું પોતાનું જ રોકાણ છે.

લેખક અને નિર્માતા સંદીપ સિંહે એક ઇન્ટરવ્યૂમાં કહ્યું કે તેઓ "એક મહાન વ્યક્તિત્વ"ની કહાણી દેશને કહેવા માગે છે જેથી લોકોને તેમાંથી "પ્રેરણા મળે".

તેમણે બીબીસીને કહ્યું, "મારે રાજનીતિ, રાજનેતાઓ કે કોઈ જ પક્ષ સાથે કોઈ લેવા-દેવા નથી. જો (વિપક્ષ)તેઓ એક ફિલ્મથી ડરતા હોય તો તેમને પોતાના દેશ અને રાજ્યોમાં કરેલાં કામો પર ભરોસો નથી."

તમે આ વાંચ્યું કે નહીં?

પ્રૉપેગૅન્ડા મૂવી

હજી તો ફિલ્મનું ટ્રેલર જ લૉંચ થયું છે, સિનેમાઘરોમાં ફિલ્મની રિલીઝ બાકી છે, આ પહેલાં જ કેટલાક લોકો તેને પ્રૉપેગૅન્ડા મૂવી ગણાવી ચૂક્યા છે.

હિંદુસ્તાન ટાઇમ્સના ફિલ્મ વિવેચક રાજા સેને બીબીસીને કહ્યું, "ફિલ્મ રિલીઝનો સમય તેને શંકાસ્પદ બનાવે છે. જાન્યુઆરીમાં તેનું શૂટિંગ શરૂ થયું. એપ્રિલમાં આ ફિલ્મ રિલીઝ થઈ રહી છે."

"ચૂંટણીઓ પહેલાં આ રિલીઝ કરવું એ (મોદીની) છબિનો લાભ ખાટવાની કોશિશ છે અને ફિલ્મની કોશિશ રહેશે કે તેઓ ઇચ્છે છે તેવી છબિનો પ્રચાર કરે."

વડા પ્રધાન મોદી અંગે દાવો કરવામાં આવે છે કે તેઓ બાળપણમાં રેલગાડીઓમાં ચા વેચતા અને ત્યાંથી તેમણે દેશના વડા પ્રધાન સુધીની સફર ખેડી હતી.

તેઓ દક્ષિણપંથી હિંદુ સંગઠન આરએસએસ સાથે જોડાયેલા રહ્યા છે અને 13 વર્ષ સુધી ગુજરાતમાં મુખ્ય મંત્રી રહ્યા છે.

તેમની વ્યક્તિગત અપીલ અને કડક હિંદુવાદી નેતાની છબિએ પાર્ટીને લોકપ્રિયતા અપાવી છે.

નરેન્દ્ર મોદી 2002નાં કોમી રમખાણો બાદ પરેશાન અને દુઃખી દેખાય છે. આ રમખાણોમાં મૃત્યુ પામેલા મોટા ભાગના લોકો મુસ્લિમ હતા. ઘણા વિવેચકોને ટ્રેલરનું આ દૃશ્ય ચોંકાવનારું લાગે છે.

તોફાનો વખતે નરેન્દ્ર મોદી રાજ્યના મુખ્ય મંત્રી હતા અને તેમના પર આક્ષેપ છે કે તેમણે રમખાણો રોકવા જરૂરી પગલાં ન લીધાં.

ત્યારબાદ અમેરિકાએ તેમને વિઝા આપવાથી ઇનકાર કરી દીધો હતો. જોકે, 68 વર્ષના મોદી આ આક્ષેપોને હંમેશાં નકારતા રહ્યા છે.

કાલ્પનિક ઘટનાક્રમ

પત્રકાર અને 2013માં મોદીની આત્મકથા લખનાર નીલાંજન મુખોપાધ્યાય કહે છે, "આ મોદીના જીવનની એક કાલ્પનિક કહાણી...